JASIF ค่าใช้จ่ายพุ่ง ฉุดกำไรไตรมาส 3/61 วูบ 29.61% เหลือ 1.06 พันลบ.
JASIF ค่าใช้จ่ายพุ่ง ฉุดกำไรไตรมาส 3/61 วูบ 29.61% เหลือ 1.06 พันลบ. จากปีก่อนกำไร 1.50 พันลบ. ขณะที่งวด 9 เดือนกำไรวูบ 34.64% เหลือ 3.83 พันลบ. จากปีก่อนกำไร 5.86 พันลบ.
5 พ.ย. 2561

กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF รายงานผลการดำเนินงานประจำไตรมาส 3/61 สิ้นสุด ณ วันที่ 30 กันยายน 2561 ดังนี้

โดยผลการดำเนินงานไตรมาสดังกล่าวมีผลกำไรลดลงเนื่องจาก ค่าใช้จ่ายรวมสำหรับไตรมาส 3/61 เท่ากับ 103.68 ล้านบาท เพิ่มขึ้น 7.48% จากไตรมาสเดียวกันของปีก่อน และเพิ่มขึ้น 3.16% จากไตรมาสก่อน โดยเป็นค่าธรรมเนียมและค่าใช้จ่ายในการบริหารกองทุน 20.69 ล้านบาท เพิ่มขึ้น 3.61% จากไตรมาสเดียวกันของปีก่อน และเพิ่มขึ้น 3.19% จากไตรมาสก่อน
ส่วนค่าใช้จ่ายในการดําเนินงาน 74.20 ล้านบาท เพิ่มขึ้น 4.89% จากไตรมาสเดียวกันของปีก่อน และเพิ่มขึ้น 12.25% จากไตรมาสก่อน (ประกอบด้วยค่าบริหารดูแลและบํารุงรักษาทรัพย์สน 53.56 ล้านบาท ค่าสุทธิแห่งทาง 19.27 ล้านบาท ค่าประกันภัย 1.37 ล้านบาท) และค่าใช้จ่ายอื่นๆ 8.79 ล้านบาท เพิ่มขึ้น 2.87% จากไตรมาสเดียวกันของปีก่อน และลดลง 38.75% จากไตรมาสก่อน
ขณะที่ ในไตรมาส 3/61 กองทุนมีรายได้จากการลงทุนสุทธิ 1,358.37 ล้านบาท เพิ่มขึ้น 0.34% จากไตรมาสเดียวกันของปีก่อนและลดลง 0.12% จากไตรมาสก่อน กําไรสุทธิที่เกิดขึ้นจากเงินลงทุน 0.00 ล้านบาท ขาดทุนสุทธิที่ยังไม่เกิดขึ้นจากเงินลงทุน 299.81 ล้านบาท (ในเดือนกันยายน 2561 กองทุนได้ว่าจ้างผู้ประเมินราคาอิสระประเมินมูลค่ายุติธรรมของเงินลงทุนในทรัพย์สินเส้นใยแก้วนําแสงให้เป็นมูลค่ายุติธรรมใหม่ ซึ่งเป็นมูลค่า 57,400.00 ล้านบาท จึงรับรู้ขาดทุนที่ยังไม่เกิดขึ้นจากการประเมินมูลค่าเงินลงทุนดังกล่าวจํานวน 300.00 ล้านบาท) การเพิ่มขึ้นในสินทรัพย์สุทธิจากการดําเนินงาน เท่ากับ 1,058.56 ล้านบาท ลดลง 29.60% จากไตรมาสเดียวกันของปีก่อน และลดลง 27.48% จากไตรมาสก่อน
โดยสินทรัพย์รวมของกองทุน ณ วันที่ 30 กันยายน 2561 มีจํานวน 59,773.55 ล้านบาท ซึ่งประกอบด้วยเงินลงทุนในทรัพย์สินเส้นใยแก้วนําแสง 57,400.00 ล้านบาท เงินลงทุนในหลักทรัพย์และเงินฝากธนาคาร 2,364.48 ล้านบาท และสินทรัพย์อื่น 9.07 ล้านบาท หนี้สินรวมมีจํานวน 928.06 ล้านบาท สินทรัพย์สุทธิ (NAV) ณ วันที/ 30 กันยายน 2561 เท่ากับ 58,845.49 ล้านบาท หรือคิดเป็น 10.6991 บาทต่อหน่วย